23. ΑΝΑΓΚ.ΝΟΜΟΣ υπ’ αριθ. 467 της 9/10 Ιουλ. 1945 (ΦΕΚ Α΄180) Περί καταργήσεως διατάξεων απονεμουσών μισθόν πέραν του ενός ανωτέρου βαθμού εις τους αξιωματικούς και υπαξιωματικούς ξηράς, θαλάσσης, αέρος κλπ. Άρθρον μόνον.-1.Καταργούνται πάσαι εν γένει αι διατάξεις αι προβλέπουσαι την απονομήν μισθού ανωτέρου βαθμού πέραν του ενός κατεχομένου οργανικώς υπό των αξιωματικών και υπαξιωματικών ξηράς, θαλάσσης, αέρος και χωροφυλακής, ως και των ανωτέρων και κατωτέρων υπαλλήλων της αστυνομίας πόλεων και πυροσβεστικής υπηρεσίας. Αι μέχρι της δημοσιεύσεως του παρόντος γενόμεναι απονομαί μισθού ανωτέρου βαθμού πέραν του ενός εις τους ως άνω στρατιωτικούς και υπαλλήλους καταργούνται από της ισχύος του παρόντος. 2.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 